**KLAIPĖDOS MIESTO GATVIŲ MECHANIZUOTO TVARKYMO PASLAUGŲ TECHNINĖ SPECIFIKACIJA I IR II PIRKIMO DALIMS**

|  |  |  |
| --- | --- | --- |
| 1. BENDRIEJI DUOMENYS | | |
| 1.1. | Veiklos zona | **Klaipėdos miesto centrinės ir pietinės dalies gatvių mechanizuoto tvarkymo paslaugos.**  **Centrinė miesto dalis** – viešosios teritorijos ir gatvės, esančios į šiaurę nuo Kauno, Agluonos bei Varnėnų gatvių (šios gatvės įskaitomos į centrinę dalį, įskaitant Smiltynę) iki Gegužės g., S. Daukanto g., Priestočio g. dalies link Mokyklos tilto, Mokyklos tilto nusileidimai/ užkilimai į Liepų g., Liepų gatvė (visos šios gatvės įskaitomos į centrinę dalį).  **Pietinė miesto dalis** – viešosios teritorijos ir gatvės, esančios į pietus nuo Kauno, Agluonos bei Varnėnų gatvių (šios gatvės neįskaitomos į pietinę dalį). |
| 1.2. | Bendra informacija | **Miesto gatvės skirstomos į**:   * Pagrindines arba I maršruto; * Kitos asfalto ir akmens grindinio arba II maršruto; * Žvyruotas arba III maršruto; * Tiltus, įkalnes, nuokalnes arba IV maršruto.   **Vasaros sezono metu atliekamos miesto gatvių tvarkymo paslaugos:**   * Gatvių šlavimas vakuuminėmis mašinomis su vandeniu; * Gatvių laistymas; * Asfaltuotų gatvių, akmeninio grindinio plovimas.   **Žiemos sezono metu atliekamos miesto gatvių tvarkymo paslaugos:**   * Sniego valymas nuo važiuojamosios gatvių dalies; * Sniego valymas nuo žvyruotų gatvės dangų; * Sniego išvežimas iš gatvių pagal atskirą raštišką nurodymą; * Gatvių laistymas druskos tirpalu; * Gatvių barstymas smėlio – druskos mišiniu; * Gatvių šlavimas mechanizuotu būdu; * Tiltų, įkalnių/nuokalnių barstymas smėliu, druska; * Mechanizmų budėjimas.   Paslaugų kiekiai ir apimtys nurodomi preliminarūs.  Paslaugų gavėjas sutarties vykdymo metu turi teisę didinti ar mažinti periodiškumą, gatvių valymo plotus, preliminarius paslaugų kiekius sutarties Specialiosiose sąlygose nurodytose ribose, atsižvelgiant į hidrometeorologines sąlygas ir (ar) finansavimą, tikslinti gatvių sąrašus dėl žvyruotų gatvių asfaltavimo darbų, dėl naujų gatvių nutiesimo ar pan., ar Savivaldybės Tarybos sprendimu gatvių priežiūrą (disponavimą) perdavus kitiems juridiniams asmenims ir dėl kitų atsiradusių poreikių dėl gatvių tikslinimo.  Surinktos atliekos išvežamos ir priduodamos atliekų tvarkytojui. |
| 1. REIKALAVIMAI | | |
| 2.1. | Pagrindiniai reikalavimai | 1. **REIKALAVIMAI TECHNIKAI**   Tiekėjas privalo:   1. Visoje gatvių valymo/barstymo technikoje turi būti palydovinė transporto priemonių valdymo/sekimo sistema. Išimtinais atvejais (sugedus transporto priemonei ar palydovinei sistemai), gatvių valymui/barstymui, šlavimui, naudojant techniką be palydovinės sistemos, tiekėjas apie šiuos pakeitimus praneša tą pačią dieną Perkančiajai organizacijai raštu (el. paštu); 2. Suteikti Perkančiajai organizacijai prieigą prie palydovinės valdymo sistemos ir galimybę:    1. stebėti transporto priemonių dislokaciją, transporto priemonių maršrutus;    2. kontroliuoti darbo laiką;    3. stebėti transporto priemonių judėjimą realiame laike;    4. suteikti galimybę Perkančiajai organizacijai gauti transporto priemonių statistinę analitinę ataskaitą; 3. Tinkamai šluoti gatvių kelkraščius, susiurbiant visas atliekas kelkraštyje, nesukeliant dulkių; 4. Aprūpinti valymo mašinas, mini techniką komplektais keičiamų priedų: plūgais, šepečiais, kaušais ir kt.; 5. Užtikrinti, kad technikos kiekis ir dydis pagal jų darbo našumą atitiktų paslaugų apimtį.   **II. MECHANIZUOTAS GATVIŲ TVARKYMAS ŽIEMĄ**  **Žiemos sezono pradžia – lapkričio 1 d., pabaiga – kovo 31 d.(trukmė 5 mėnesiai)**   1. Atliekamos paslaugos:    1. Gatvių (I ir II maršrutai) važiuojamosios dalies laistymas druskos tirpalu ir barstymas smėlio – druskos mišiniu vykdomas, atsižvelgiant į meteorologines sąlygas, užtikrinant saugias sąlygas automobilių eismui.    2. Tiltų, įkalnių, nuokalnių (IV maršrutas) barstymas smėlio -druskos mišiniu, laistymas druskos tirpalu vykdomas, atsižvelgiant į meteorologines sąlygas, užtikrinant saugias sąlygas automobilių eismui.    3. Sniego valymas nuo važiuojamosios gatvių (I, II, III ir IV maršrutai) dalies (tame tarpe miesto maršrutinių autobusų sustojimų įvažų (stotelių) išvalymas) iki asfalto dangos, užtikrinant saugias sąlygas automobilių eismui;    4. Be pertrūkio sningant ilgą laiką, valyti gatves ir užtikrinti, kad ant važiuojamosios gatvių dalies nesusidarytų privažinėto sniego/ ledo danga, nebūtų slidu. Po ilgai trukusio snygio per 4 valandas nuo snygio pabaigos nuvalyti, nubarstyti ir išplatinti I ir IV maršruto gatves iki asfalto dangos ir jų parametrų, o II ir III maršrutų gatves – nuvalyti, nubarstyti ir išplatinti per 6 valandas nuo snygio pabaigos;    5. Mechanizmų budėjimas žiemos sezono metu vykdomas: 2 mechanizmai po 592 valandas (preliminarus kiekis per mėnesį). Mechanizuoto budėjimo valandoms priskiriamos ne darbo valandos (16 valandų per parą), poilsio ir švenčių dienų valandos (24 valandos per parą). Budėjimo valandoms nepriskiriamos valandos, kai vykdomi gatvių, tiltų, įkalnių, nuokalnių valymo, barstymo, laistymo darbai.    6. Sniego pakrovimas ir išvežimas iš gatvių kelkraščių, sankryžų ir t.t. vykdomas tik pagal atskirą raštišką (el. paštu) Perkančiosios organizacijos užsakymą; Preliminarus kiekis - 1 kartas per sezoną.    7. Nesant sniego ir esant teigiamai paros temperatūrai, vykdomas gatvių šlavimas vakuuminiu būdu su vandeniu pagal Perkančiosios organizacijos užsakymą; 2. Tiekėjas privalo:    1. Užtikrinti kokybišką paslaugos vykdymą;    2. Užtikrinti eismo saugumą miesto gatvėse bet kokiomis oro sąlygomis (snygis, plikledis, šlapdriba);    3. Užtikrinti 2 mechanizmų budėjimą bet kuriuo paros metu (kiekvienai miesto daliai);    4. Sniegą iš visuomeninių transporto stotelių važiuojamosios dalies nustumti ir sukrauti už jų ribų. Draudžiama krauti sniegą arčiau kaip 1 m nuo medžių, apšvietimo stulpų, šviesoforų, perėjų;    5. Valant sniegą, ledą, negadinti gatvių dangos, greičio ribojimo priemonių;    6. Neužstumti sniegu įvažiavimų į kiemus, sankryžų, apsisukimų vietų.   **III.** **MECHANIZUOTAS GATVIŲ TVARKYMAS VASARĄ**  **Vasaros sezono pradžia – balandžio 1 d., pabaiga – spalio 31 d.(trukmė – 7 mėnesiai)**   1. Atliekamos paslaugos:    1. II maršruto gatvių šlavimas vakuuminėmis mašinomis su vandeniu; Preliminarus kiekis - 1 kartą per savaitę. Valymo kiekis gali būti keičiamas, atsižvelgiant į meteorologines ir kitas sąlygas;    2. Miesto gatvių I,II, IV maršrutų laistymas vykdomas preliminariai 6 kartus per sezoną, atsižvelgiant į meteorologines sąlygas, gavus Perkančiosios organizacijos raštišką nurodymą (el. paštu);    3. Miesto gatvių plovimas aukšto slėgio plovimo įrenginiu atliekamas preliminariai 1 kartą per sezoną, nustačius užterštumą, kai neįmanoma nustatyti kaltininko;    4. Anksti pavasarį ar vėlyvą rudenį, esant slidžiai gatvių dangai, numatomas gatvių laistymas druskos tirpalu, barstymas, taikant žiemos sezono įkainius. 2. Tiekėjas privalo:    1. Užtikrinti kokybišką paslaugos vykdymą;    2. Laistydamas, valydamas miesto gatves, išvalyti ir palaistyti miesto visuomeninio transporto (autobusų) sustojimo aikšteles; |
| 2.2. | Bendrieji reikalavimai | 1. Tiekėjas įmonės darbuotojus turi aprūpinti specialiais darbo drabužiais su įmonės identifikaciniais ženklais; Technika gatvėse turi dirbti su oranžinės spalvos švyturėliais; 2. Tiekėjas į paslaugų kainą įskaičiuoja surinktų šiukšlių ir sąšlavų pristatymą atliekų tvarkytojui; 3. Tiekėjui draudžiama žemes, šiukšles, lapus šluoti į lietaus nuotekų surinkimo šulinėlius; 4. Gatvių plotai ir maršrutai pateikiami techninės specifikacijos 1 priede; 5. Teikiant paslaugas privaloma vadovautis Klaipėdos miesto tvarkymo ir švaros taisyklėmis. 6. Perkančiosios organizacijos prašymu pateikti dokumentus, kurie patvirtintų (įrodytų) suteiktų paslaugų faktinį kiekį; 7. **užtikrinti, kad Sutarties vykdymui būtų naudojamos Tiekėjo pasiūlyme pirkimui nurodytos techninės priemonės.** Jei tenka jas keisti, pakeistos techninės priemonės turi būti ne prastesnių parametrų nei nurodytos konkurso metu; 8. **užtikrinti, kad Sutarties vykdymui naudojamos techninės priemonės turės įdiegtą palydovinę sistemą, prie kurios, esant poreikiui, galės prisijungti Perkančioji organizacija**; 9. savarankiškai apsirūpinti materialiniais ištekliais, reikalingais Sutartyje numatytoms paslaugoms suteikti; 10. užtikrinti, kad tiekėjas ir bet kurie asmenys, veikiantys jo vardu, yra gavę visus būtinus leidimus, kvalifikacijos dokumentus, leidžiančius užsiimti Sutartyje nustatyta veikla, kuri yra tiekėjo sutartinių įsipareigojimų dalis; 11. jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad Sutartį vykdys tik tokią teisę turintys asmenys; 12. užtikrinti smėlio ir druskos tinkamą sandėliavimą (stoginėje arba uždaroje patalpoje, kurioje sandėliuojamos medžiagos būtų apsaugotos nuo atmosferos (lietaus ir šalčio) poveikio); 13. Perkančiajai organizacijai pareikalavus, išsiimti ir pateikti pažymas apie atitinkamos dienos meteorologines sąlygas dėl suteiktų paslaugų pagrįstumo; 14. nedelsdamas raštu informuoti Paslaugų gavėją apie bet kurias aplinkybes, trukdančias ar galinčias sutrukdyti Paslaugų teikėjui tinkamai suteikti paslaugas. |